
        REPUBLIKA HRVATSKA
     TRGOVAČKI SUD U SPLITU
   STALNA SLUŽBA DUBROVNIK
     Dr. A. Starčevića 23, Dubrovnik
Posl. br. 6-St.435/2017-18


R E P U B L I K A   H R V A T S K A

R J E Š E N J E

	Trgovački sud u Splitu, Stalna služba u Dubrovniku, po sucu tog suda Srđanu Gavraniću, kao stečajnom sucu, postupajući po prijedlogu Financijska agencija, RC Split, za otvaranje stečajnog postupka nad dužnikom SAMAC PATRIA d.o.o. za turizam, savjetovanje i usluge, Dubrovnik, Nova Mokošica, Bartola Kašića 7, MBS: 060311931, OIB: 78590931063, izvan ročišta, dana 1. lipnja 2017. godine

[bookmark: _GoBack]
r i j e š i o   j e

I.	Obustavlja se stečajni postupak nad dužnikom SAMAC PATRIA d.o.o. za turizam, savjetovanje i usluge, Dubrovnik, Nova Mokošica, Bartola Kašića 7, MBS: 060311931, OIB: 78590931063.

II.	Nalaže se Financijskoj agenciji nakon pravomoćnosti ovog rješenja osloboditi sredstva zaplijenjena na temelju čl. 112. Stečajnog zakona.


Obrazloženje

	Financijska agencija RC Split, Podružnica Dubrovnik je podnijela ovom sudu 27. ožujka 2017. godine prijedlog za otvaranje stečajnog postupka nad dužnikom. U prijedlogu se u bitnome navodi da na dan 23. ožujka 2017. godine dužnik u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana u ukupnom iznosu od 15.227,62 kuna, da ima 1 zaposlen, da ima račun kod Splitska banka d.d., da ne raspolaže drugim podacima o imovini, te da nema zaplijenjenih sredstava na ime predujma za namirenje troškova stečajnog postupka.

	Sukladno čl. 110. st. 2. Stečajnog zakona (NN 71/15, dalje u tekstu SZ) Financijska agencija dužna je podnijeti prijedlog za otvaranje stečajnog postupka ako prava osoba u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana,u roku od osam od isteka tog razdoblja, ako nisu ispunjene pretpostavke za skraćeni stečajni postupak. Prema čl. 115. SZ na temelju prijedloga za otvaranje stečajnog postupka sud donosi rješenje o pokretanju prethodnog postupka radi utvrđenja pretpostavki za otvaranje stečajnog postupka (prethodni postupak). 

	Tijekom prethodnog postupka dostavljen je potvrda Financijske agencije (list spisa 26) da račun dužnika nije blokiran.

	Temeljem čl. 128. St. 9. SZ, ako dužnik do završetka prethodnog postupka postane sposoban za plaćanje, sud će postupak obustaviti. Dužnik je tijekom prethodnog postupka postao sposoban za plaćanje. pa je temeljem navedenog propisa odlučeno kao u izreci.

Odgovarajućom primjenu čl. 112. st. 7. SZ naloženo je osloboditi zaplijenjena sredstva, koja nisu potrebna za podmirenje troškova stečajnog postupka. 

	Zbog navedenog, na temelju spomenutih propisa, odlučeno je kao u izreci. 

U Dubrovniku, 1. lipnja 2017. godine

										Stečajni sudac:

										Srđan Gavranić
 



POUKA O PRAVNOM LIJEKU
Protiv ovog rješenja dopušteno je izjaviti žalbu. Žalba se izjavljuje Visokom trgovačkom sudu Republike Hrvatske u Zagrebu u roku od 8 dana od primitka rješenja putem ovog suda u 3 istovjetna primjerka pozivom na gornji poslovni broj spisa. Primitak ovog rješenja računa se sukladno čl. 12. Stečajnog zakona istekom osmog dana od dana objave na e-Oglasnoj ploči Žalba ne odgađa provedbu rješenja (čl. 19. st. 3. SZ).

DN-a (01.06.2017.g.):
- predlagatelju, putem elektroničke pošte i e oglasne ploče,
- dužniku, putem e oglasne ploče,
- mrežna stranica e oglasna ploča. 

image1.jpeg




